Iako su, uz pomoć saveza sa raznim domorodačkim plemenima, Francuzi uspeli da steknu slabu vlast nad velikim delom Severne Amerike, njihova vlast je uglavnom bila ograničena na dolinu reke Sen Loren. Sve do 1663. (do dolaska Žana Talona) francuske su se kolonije razvijale kao merkantilističke kolonije. Tek se njegovim dolaskom počinju razvijati kolonije slične britanskim. U Francuskoj nije bilo velikog interesa za kolonijalizam budući da je glavni cilj bila dominacija u Evropi. Tako je Nova Francuska bila daleko iza britanskih kolonija i po stanovništvu i po ekonomskom razvitku. Kolonija Akadija predana je Britancima 1713. mirom u Utrehtu (kraj Rata za špansko nasleđe).